
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3165 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Επανίδρυση του Διιδρυματικού Προγράμματος 
Μεταπτυχιακών Σπουδών της Ιατρικής Σχολής 
του Εθνικού και Καποδιστριακού Πανεπιστημίου 
Αθηνών και του Τμήματος Μαιευτικής του Πα¬ 
νεπιστημίου Δυτικής Αττικής, με τίτλο «Έρευνα 
στη Γυναικεία Αναπαραγωγή», Μ5ε "ΚθβθβιτΓι ίη 
ΡθιτιβΙθ ΗθρΓοάυοΐίοη". 

2 

Ίδρυση Προγράμματος Μεταπτυχιακών Σπουδών 
της Ιατρικής Σχολής του Εθνικού και Καποδιστρι- 
ακού Πανεπιστημίου Αθηνών με τίτλο «Εφαρμο¬ 
σμένη Εμβιομηχανική στην Ορθοπαιδική» (στα 
αγγλικά «ΑρρΙίθά ΒίοιηθοΓΐ3ηίθ5 ίπ ΟπΤιορθάίεί») 

3 

Ίδρυσης Διατμηματικού Προγράμματος Μετα¬ 
πτυχιακών Σπουδών της Ιατρικής Σχολής και 
του Τμήματος Φαρμακευτικής της Σχολής Επι¬ 
στημών Υγείας του Εθνικού και Καποδιστριακού 
Πανεπιστημίου Αθηνών με τίτλο «Νανοϊατρική»/ 
"ΝΒΠοιτίθάίαηθ" 

4 

Καθορισμός γνωστικού αντικειμένου του Γεωργί¬ 
ου Στύλου του Κωνσταντίνου, μέλους Εργαστηρι¬ 
ακού Διδακτικού Προσωπικού (Ε.ΔΙ.Π.) του Παιδα¬ 
γωγικού Τμήματος Δημοτικής Εκπαίδευσης, της 
Σχολής Επιστημών Αγωγής του Πανεπιστημίου 
Ιωαννίνων. 

5 

Καθορισμός γνωστικού αντικειμένου της Χρυ- 
σούλαςΤαμίσογλου του Θεοδώρου, μέλους Εργα¬ 
στηριακού Διδακτικού Προσωπικού (Ε.ΔΙ.Π.) του 
Παιδαγωγικού Τμήματος Δημοτικής Εκπαίδευ¬ 
σης, της Σχολής Επιστημών Αγωγής του Πανεπι¬ 
στημίου Ιωαννίνων. 

6 

Έγκριση ίδρυσης Προγράμματος Μεταπτυχιακών 
Σπουδών με τίτλο: «Λειτουργία μονάδων αποθε¬ 
ραπείας και αποκατάστασης» του Τμήματος Φυ¬ 
σικοθεραπείας της Σχολής Επαγγελμάτων Υγείας 
και Πρόνοιας (ΣΕΥΠ) του Αλεξάνδρειου Τεχνολο¬ 
γικού Εκπαιδευτικού Ιδρύματος Θεσσαλονίκης 
(ΑΤΕΙΘ). 


ΑΠΟΦΑΣΕΙΣ 

Αριθμ. απόφ. 819/2-7- 2018 (1) 

Επανίδρυση του Διιδρυματικού Προγράμματος 
Μεταπτυχιακών Σπουδών της Ιατρικής Σχολής 
του Εθνικού και Καποδιστριακού Πανεπιστημί¬ 
ου Αθηνών και του Τμήματος Μαιευτικής του Πα¬ 
νεπιστημίου Δυτικής Αττικής, με τίτλο «Έρευνα 
στη Γυναικεία Αναπαραγωγή», Μ5ε"Ρθ5θ3Γθή ίη 
ΡθιτοΙθ ΡθρΓοάυεΙίοπ". 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,43,45 και 85 

2. την αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων 

3. την αριθμ. 216772/Ζ1 /8-12-2017 υπουργική από¬ 
φαση (ΦΕΚ 4334/12-12-2017, τ. Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών» 

4. τις παραγράφους 7 και 8 του άρθρου 19 και την παρ. 
3α του άρθρου 42 του ν. 4521 «Ίδρυση Πανεπιστημίου 
Δυτικής Αττικής και άλλες διατάξεις» 

5. τις παραγράφους 1 και 5 του άρθρου 101 του 
ν. 4547/2018 (ΦΕΚ Α' 102) 

6. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν 

7. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν 

8. το π.δ. 85/31-5-2013 (ΦΕΚ Α' 124) «Ίδρυση, μετο- 
νομασία, ανασυγκρότηση Σχολών και ίδρυση Τ μήματος 
στο Εθνικό και Καποδιστριακό Πανεπιστήμιο Αθηνών» 

9. τις διατάξεις του ν. 3374/2005 και ιδίωςτα άρθρα 14 
και 15 (ΦΕΚ 189,τ. Α', 02-08-2005) «Διασφάλιση τηςποι- 

ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει 

10. τις διατάξεις των άρθρων 1 έως και 7 του ν. 4521/ 
2018 «Ίδρυση Πανεπιστημίου Δυτικής Αττικής και άλλες 
διατάξεις» (ΦΕΚ Α' 38) 

11. την αριθμ. 85467/Β7/17-08-2007 υπουργική από¬ 
φαση (ΦΕΚ 1518 Β') «Έγκριση Προγράμματος Μεταπτυ¬ 
χιακών Σπουδών με τίτλο Έρευνα στη Γυναικεία Αναπα¬ 
ραγωγή, της Ιατρικής Σχολής του ΕΚΠΑ σε σύμπραξη 
με το Τμήμα Μαιευτικής του ΤΕΙ Αθήνας» όπως αντικα- 
ταστάθηκε με την αριθμ. 76/08-07-2015 (ΦΕΚ 1415 Β') 

12. το απόσπασμα πρακτικού της Συνέλευσης της Ια¬ 
τρικής Σχολής του ΕΚΠΑ (συνεδρίαση 3 Απριλίου 2018) 

13. το απόσπασμα πρακτικού της Συνέλευσης του Τρή¬ 
ματος Μαιευτικής του Πανεπιστημίου Δυτικής Αττικής 
(συνεδρίαση 17-4-2018) 

14. το Ειδικό Πρωτόκολλο Συνεργασίας των συνεργα- 
ζομένων φορέων 

15. το απόσπασμα πρακτικού της Επιτροπής Μετα¬ 
πτυχιακών Σπουδών του ΕΚΠΑ (συνεδρίαση 30.4.2018) 

16. το απόσπασμα πρακτικού της Συγκλήτου του ΕΚΠΑ 
(συνεδρίαση 30-4-2018) 

17. το απόσπασμα πρακτικού της Επιτροπής Μεταπτυ¬ 
χιακών Σπουδών του Πανεπιστημίου Δυτικής Αττικής 
(συνεδρίαση 9-5-2018) 

18. το απόσπασμα πρακτικού της Διοικούσας Επιτρο¬ 
πής του Πανεπιστημίου Δυτικής Αττικής (συνεδρίαση 
10-5-2018) 

19. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την επανίδρυση και λειτουργία του Διιδρυματικού 
Προγράμματος Μεταπτυχιακών Σπουδών της Ιατρικής 
Σχολής του Εθνικού και Καποδιστριακού Πανεπιστημί¬ 
ου Αθηνών, σε συνεργασία με το Τμήμα Μαιευτικής του 
Πανεπιστημίου Δυτικής Αττικής, με τίτλο «Έρευνα στη 
Γυναικεία Αναπαραγωγή», από το ακαδημαϊκό έτος 2018- 
2019, ως ακολούθως: 

Άρθρο 1 

Γενικές διατάξεις 

Η Ιατρική Σχολή του Εθνικού και Καποδιστριακού 
Πανεπιστημίου Αθηνών και το Τμήμα Μαιευτικής του 
Πανεπιστημίου Δυτικής Αττικής θα οργανώσουν και 
θα λειτουργήσουν από το ακαδημαϊκό έτος 2018-2019 
Διιδρυματικό Πρόγραμμα Μεταπτυχιακών Σπουδών 
(Δ.Π.Μ.Σ.) με τίτλο «Έρευνα στη Γυναικεία Αναπαραγω¬ 
γή», σύμφωνα με τις διατάξεις της απόφασης αυτής και 
τις διατάξεις του ν. 4485/2017. 

Τη γραμματειακή και διοικητική υποστήριξη του Προ¬ 
γράμματος αναλαμβάνει η Ιατρική Σχολή του Εθνικού και 
Καποδιστριακού Πανεπιστημίου Αθηνών. 

Άρθρο 2 

Αντικείμενο - Σκοπός 

Το Διιδρυματικό Πρόγραμμα Μεταπτυχιακών Σπου¬ 
δών (Δ.Π.Μ.Σ.) στην «Έρευνα στη Γυναικεία Αναπαραγω¬ 
γή» έχει ως αντικείμενο την πρακτική και τη θεωρητική 


εκπαίδευση καθώς και την ακαδημαϊκή έρευνα στους 
τομείς της ενδοκρινολογίας και της γυναικολογίας - μαι¬ 
ευτικής που αφορούν στη γυναικεία αναπαραγωγή και 
ευρύτερα στη γυναικεία φυσιολογία. 

Σκοπός του Δ.Π.Μ.Σ. είναι η κατάρτιση μεταπτυχια¬ 
κών φοιτητών σε θέματα ενδοκρινολογίας και μαιευτι- 
κής-γυναικολογίας που αφορούν στη γυναικεία αναπα¬ 
ραγωγή. Συγκεκριμένα, οι μεταπτυχιακοί φοιτητές θα 
εκπαιδεύονται σε βάθος στα εν λόγω θέματα μέσω της 
διαδικασίας επιμόρφωσης από ειδικούς βασικής και κλι¬ 
νικής έρευνας, και παράλληλα θα αποκτούν εμπειρία σε 
μεθόδους έρευνας για την παραγωγή ή/και εφαρμογή 
καινούργιας γνώσης. Το επιστημονικό αντικείμενο της 
γυναικείας αναπαραγωγής έχει έντονα διευρυνθεί κατά 
τις τελευταίες τέσσερις δεκαετίες. Αποτελεί δε αντικείμε¬ 
νο ενδιαφέροντος για πολλές διαφορετικές ειδικότητες 
της ιατρικής [μαιευτική/γυναικολογία, ενδοκρινολογία, 
νεογνολογία, μαιευτική ιατρική (ο05ΐθΐπς ιπθάίςίηθ), πα¬ 
θολογική ανατομία και φυσιολογία της γυναίκας, κ.λπ.)] 
καθώς και για συναφείς επιστήμες (βιοχημεία, βιολογία, 
μαιευτική κ.λπ.]. 

Το Δ.Π.Μ.Σ. στοχεύει στο να προετοιμάσει επιστήμονες 
για ακαδημαϊκό έργο δίνοντάς τους τις βάσεις για την επι¬ 
τέλεση αυτόνομου ερευνητικού έργου, ενώ ταυτόχρονα 
ενισχύει τις συνέργειες μεταξύ των διαφορετικών ειδικο¬ 
τήτων και επιστημών προς όφελος του γνωστικού αντικει¬ 
μένου που υπηρετεί.Τούτο θα το επιτύχει συγκεράζοντας 
στο περιεχόμενό του όλο το επιστημονικό περιεχόμενο 
της γυναικείας αναπαραγωγής και απευθυνόμενο σε όλες 
αυτές τις διαφορετικές ειδικότητες και επιστήμες. 

Άρθρο 3 

Μεταπτυχιακός Τίτλος 

Το Δ.Π.Μ.Σ. απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στην «Έρευνα στη Γυναικεία Αναπαραγωγή» 
(Μ5ε ίη"Βθ5θ3ΓεΓι ίη ΕθγπθΙθ ΒθρίΌάυςΐίοπ"). 

Άρθρο 4 

Φοίτηση στο ΔΠΜΣ 

Για την απόκτηση Δ.Μ.Σ. απαιτούνται συνολικά εκατόν 
είκοσι (120) πιστωτικές μονάδες (ΕΈΤ5). 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυχή 
εξέταση των θεωρητικών μεταπτυχιακών μαθημάτων, 
σε παρακολούθηση εργαστηριακών/πρακτικών ασκή¬ 
σεων, σε συμμετοχή σε ημερίδες που διοργανώνει το 
Π.Μ.Σ. ετησίως, καθώς και σε εκπόνηση και συγγραφή 
μεταπτυχιακής διπλωματικής εργασίας. 

Τα μαθήματα διεξάγονται κατά βάση στην ελληνική 
γλώσσα και κατά περίπτωση στην αγγλική. 

Η χρονική διάρκεια για την απονομή του Διπλώματος 
Μεταπτυχιακών Σπουδών (Δ.Μ.Σ.) του Προγράμματος 
ορίζεται σε τέσσερα (4) ακαδημαϊκά εξάμηνα. 

Άρθρο 5 

Χρηματοδότηση ΔΠΜΣ 

Το κόστος λειτουργίας του Π.Μ.Σ. «Έρευνα στη Γυναι¬ 
κεία Αναπαραγωγή» θα καλύπτεται από: 

- δωρεές, παροχές, κληροδοτήματα και κάθε είδους 

χορηγίες φορέων του δημόσιου ή του ιδιωτικού τομέα, 

- πόρους από ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- κάθε άλλη νόμιμη πηγή, 

- τα τέλη φοίτησης των μεταπτυχιακών φοιτητών τα 
οποία ανέρχονται σε 900 ευρώ/εξάμηνο. (Το Π.Μ.Σ. ακο¬ 
λουθεί πολιτική κατώτερης εγγραφής-τέλους φοίτησης 
κατά τις αποφάσεις της Ιατρικής Σχολής ΕΚΠ Α.) Το Π.Μ.Σ. 
λαμβάνει αποφάσεις για απαλλαγή μέρους ή όλων των 
τελών εγγραφής για οικονομικά αδύναμους φοιτητές. 

Η επιβολή τέλους φοίτησης/διδάκτρων κρίνεται ανα¬ 
γκαία για: 

Ι.Την προμήθεια αντιδραστηρίων και εργαστηριακών 
αναλωσίμων στο πλαίσιο της εκπόνησης ερευνητικών 
διπλωματικών εργασιών των μεταπτυχιακών φοιτητών. 
Πάγιος στόχος του Π.Μ.Σ. είναι να μην επιβαρύνονται οι 
φοιτητές με έξοδα αγοράς αναλωσίμων-αντιδραστηρίων 
ή άλλα λειτουργικά έξοδα για την εκπόνηση των ερευνη¬ 
τικών εργασιών που απαιτούνται για την ολοκλή ρωση των 
σπουδών τους. Αυτή η ανταποδοτική τακτική λαμβάνει 
υπόψη της πάντα τα συνολικά λειτουργικά έξοδα του Π.Μ.Σ. 

2. Τη δημοσίευση διπλωματικών εργασιών των μετα¬ 
πτυχιακών φοιτητών σε διεθνή ή ελληνικά επιστημονικά 
περιοδικά. 

3. Την κάλυψη μέρους ή όλων των εξόδων για παρου¬ 
σίαση εργασιών που εκπονούνται στο πλαίσιο του Π.Μ.Σ. 
σε διεθνή ή εθνικά συνέδρια. 

4. Τη χορήγηση υποτροφίας σε μεταπτυχιακό/μετα- 
πτυχιακή φοιτητή/φοιτήτρια προκειμένου για την εκπό¬ 
νηση διπλωματικής ερευνητικής εργασίας σε αντίστοιχα 
συνεργαζόμενα πανεπιστημιακά τμήματα του εξωτερι¬ 
κού, κατόπιν προ-συνεννόησηςτων δύο τμημάτων. 

5. Την τεχνική υποστήριξη της προσφερόμενης εξ 
αποστάσεως εκπαίδευσης. 

6. Τη διοργάνωση δύο εκπαιδευτικών ημερίδων ετη- 
σίως στο πλαίσιο της επιστημονικής ενημέρωσης των 
μεταπτυχιακών φοιτητών του Π.Μ.Σ. σε ό,τι σύγχρονο, 
πάντα εντόςτου εστιασμένου επιστημονικού αντικειμέ¬ 
νου του προγράμματος. 

7. Την αμοιβή των διδασκόντων του Π.Μ.Σ.. Επιδίωξη 
του Π.Μ.Σ. είναι η διδασκαλία από μέλη ΔΕΠ να παρέχε¬ 
ται άνευ αμοιβής, παρά μόνον με κάλυψη των εξόδων 
μεταφοράς τους. 

Άρθρο 6 

Χρονική διάρκεια λειτουργίας του ΔΠΜΣ 

Το Δ.Π.Μ.Σ. θα λειτουργήσει μέχρι το ακαδημαϊκό 
έτος 2027-2028 εφόσον πληροί τα κριτήρια της εσω¬ 
τερικής και εξωτερικής αξιολόγησης, σύμφωνα με την 
παρ. 8 του άρθρου 32 και την παρ. 6 του άρθρου 44 του 
ν. 4485/2017. 

Άρθρο 7 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 818/2-7- 2018 (2) 

Ίδρυση Προγράμματος Μεταπτυχιακών Σπου¬ 
δών της Ιατρικής Σχολής του Εθνικού και Κα- 
ποδιστριακού Πανεπιστημίου Αθηνών με τίτλο 
«Εφαρμοσμένη Εμβιομηχανική στην Ορθοπαι- 
δική» (στα αγγλικά «ΑρρΙίθά ΒίοιτίθεΓιαηκε ίη 
Οηήορθάίςδ») 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85 

2. την αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων 

3. την αριθμ. 216772/Ζ1 /8-12-2017 υπουργική από¬ 
φαση (ΦΕΚ 4334/12-12-2017, τ. Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών» 

4. τις παραγράφους 7 και 8 του άρθρου 19 και την 
παρ. 3α του άρθρου 42 του ν. 4521 «Ίδρυση Πανεπιστη¬ 
μίου Δυτικής Αττικής και άλλες διατάξεις» 

5. τις παραγράφους 1 και 5 του άρθρου 101 του 
ν. 4547/2018 (ΦΕΚ Α' 102) 

6. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν 

7. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν 

8. το π.δ. 85/31-5-2013 (ΦΕΚ Α' 124) «Ίδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών» 

9. τις διατάξεις του ν. 3374/2005 και ιδίωςτα άρθρα 14 
και 15 (ΦΕΚ 189,τ. Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει 

10. Το απόσπασμα πρακτικού της Συνέλευσης της Ια¬ 
τρικής Σχολής του ΕΚΠΑ (συνεδρίαση 3 Απριλίου 2018) 

11 .Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (συνεδρίαση 7η, 30-04-2018) 

12. Το απόσπασμα πρακτικού της Συγκλήτου του ΕΚΠΑ 
(συνεδρίαση 30 Απριλίου 2018) 

13. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την ίδρυση και λειτουργία Προγράμματος Μεταπτυ¬ 
χιακών Σπουδών της Ιατρικής Σχολής του ΕΚΠΑ, με τίτ¬ 
λο «Εφαρμοσμένη Εμβιομηχανική στην Ορθοπαιδική» 
(ΑρρΙίθά ΒίοιηθςΓΐ3ηίς5 ίπ ΟιτΓιορθάίςδ), από το ακαδη¬ 
μαϊκό έτος 2018-19, ως ακολούθως: 

Άρθρο 1 

Γενικές διατάξεις 

Η Ιατρική Σχολή της Σχολής Επιστημών Υγείας του 
Εθνικού και Καποδιστριακού Πανεπιστημίου Αθηνών 
θα οργανώσει και θα λειτουργήσει από το ακαδημαϊκό 
έτος 2018-2019 Πρόγραμμα Μεταπτυχιακών Σπουδών 
(ΠΜΣ) με τίτλο «Εφαρμοσμένη Εμβιομηχανική στην 
Ορθοπαιδική» (στα αγγλικά «ΑρρΙίθά ΒίοιτΐθεΓΐ3ηίς5 ίη 
οιτΡιορθά ίς5»)„ σύμφωνα με τις διατάξεις της απόφασης 
αυτής και τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) στην 
«Εφαρμοσμένη Εμβιομηχανική στην Ορθοπαιδική» έχει 
ως αντικείμενο την παροχή υψηλού επιπέδου μεταπτυ¬ 
χιακής εκπαίδευσης στο επιστημονικό πεδίο της εμβιο- 
μηχανικής στην Ορθοπαιδική. 

Σκοπός του ΠΜΣ είναι η δημιουργία στελεχών ικα¬ 
νών να εμβαθύνουν στις μηχανικές συμπεριφορές 
και λειτουργίες του μυοσκελετικού συστήματος, να 
υιοθετήσουν νέες συστηματικές προσεγγίσεις, και να 
χρησιμοποιήσουν καινοτόμα εργαλεία εμβιομηχανικής 
ανάλυσης. Να κατανοήσουν τη δομή, λειτουργία των 
μηχανικών και βιολογικών ιδιοτήτων του μυοσκελετι- 
κού συστήματος από τη μίκροέωςτη μάκρο κλίμακα, τη 
μοντελοποίηση (σχεδίασμά πρωτοτύπων) συστημάτων, 
μηχανικές προσομοιώσεις, ρευστομηχανική και θερμο¬ 
δυναμική ανάλυση τα χαρακτηριστικά των βιολογικών 
και βιο-υλικών και των τεχνολογιών κατεργασίας αυτών. 
Να εξοικειωθούν με τις τεχνολογίες καταγραφής του μυ- 
οσκελετικού και λογισμικά τρισδιάστατης απεικόνισης 
και επεξεργασίας, με ψηφιακό σχεδίασμά και σχεδίαση 
εξατομικευμένων λύσεων, π.χ. εμφυτεύματα κ.α., τεχνι¬ 
κές τρισδιάστατης εκτύπωσης για την υλοποίηση δια¬ 
φόρων προϊόντων, π.χ. πιστών ανατομικών αντιγράφων, 
ένδο-προθέσεων, προσθετικών μελών κ.ά., με Όργανα 
μέτρησης και χρήση αισθητήρων, ανάπτυξη πειραμα¬ 
τικών διατάξεων, καταγραφή και ανάλυση δεδομένων, 
συστήματα παρακολούθησης απόδοσης καθώς και επα¬ 
ναστατικές τεχνολογίες: ιστομηχανική, νανοσυστήματα 
και ευφυή εμφυτεύματα. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στην «Εφαρμοσμένη Εμβιομηχανική στην Ορθο- 
παιδική» (Μ5ς ίη ΑρρΙίθά ΒίοιπθςΓΐ3ηίς5 ίπ ΟιΤΓιορθάίς5). 

Άρθρο 4 

Φοίτηση στο ΠΜΣ 

Για την απόκτηση ΔΜΣ απαιτούνται συνολικά ενενήντα 
(120) πιστωτικές μονάδες (Ε(ΙΤ5). 


Κατά τη διάρκεια των σπουδών, οι μεταπτυχιακοί φοι¬ 
τητές υποχρεούνται σε παρακολούθηση και επιτυχή εξέ¬ 
ταση μεταπτυχιακών μαθημάτων, πρακτική εξάσκηση σε 
θέματα επιδημιολογικής έρευνας και συγγραφής επιστη¬ 
μονικών εργασιών και ερευνητικών πρωτοκόλλων, καθώς 
και σε εκπόνηση μεταπτυχιακής διπλωματικής εργασίας. 

Τα μαθήματα διεξάγονται κατά κύριο λόγο στην ελλη¬ 
νική και κατά περίπτωση στην αγγλική γλώσσα. 

Η χρονική διάρκεια για την απονομή του Διπλώματος 
Μεταπτυχιακών Σπουδών (ΔΜΣ) του Προγράμματος 
ορίζεται σε τέσσερα (4) ακαδημαϊκά εξάμηνα. 

Άρθρο 5 

Χρηματοδότηση ΠΜΣ 

Το κόστος λειτουργίας του Π.Μ.Σ. «Εφαρμοσμένη Εμ- 
βιομηχανική στην Ορθοπαιδική» θα καλύπτεται από: 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- πόρους από ερευνητικά προγράμματα ή από πόρους 
από προγράμματα της Ευρωπαϊκής Ένωσης ή άλλων δι¬ 
εθνών οργανισμών, 

- μέρος των εσόδων των Ειδικών Λογαριασμών Κον- 
δυλίων Έρευνας (ΕΛΚΕ) του ΑΕΙ, 

- έσοδα από ανταποδοτική παροχή εκπαίδευσης στις 
βασικές αρχές επιδημιολογίας-μεθοδολογίας έρευνας σε 
άλλα ΠΜΣ του οικείου ή άλλων ιδρυμάτων. 

- έσοδα από παρακολούθηση μεμονωμένων μαθημά¬ 
των από φοιτητές μερικής παρακολούθησης 

- κάθε άλλη νόμιμη πηγή, 

- τέλη φοίτησης των μεταπτυχιακών φοιτητών τα 
οποία ανέρχονται σε 1.000 ευρώ ανά εξάμηνο (σύνολο 
4.000 ευρώ). 

Η επιβολή τέλους φοίτησης/διδάκτρων κρίνεται ανα¬ 
γκαία λόγω της αβεβαιότητας έγκαιρης εξασφάλισης 
επιχορηγήσεων και δωρεών, και της αδυναμίας άντλησης 
επαρκών πόρων από τον ΕΛΚΕ, τον προϋπολογισμό του 
Υπουργείου Παιδείας, Έρευνας και Θρησκευμάτων ή τον 
προϋπολογισμό του ΑΕΙ, προκειμένου να εξασφαλιστεί 
η ποιότητα της παρεχόμενης εκπαίδευσης. 

Άρθρο 6 

Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι το ακαδημαϊκό έτος 
2027-2028 εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 
8 του άρθρου 32 και την παρ. 6 του άρθρου 44 του 
ν. 4485/2017. 

Άρθρο 7 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

Αριθμ. απόφ. 817/2-7- 2018 (3) 

Ίδρυσης Διατμηματικού Προγράμματος Μετα¬ 
πτυχιακών Σπουδών της Ιατρικής Σχολής και 
του Τμήματος Φαρμακευτικής της Σχολής Επι¬ 
στημών Υγείας του Εθνικού και Καποδιστριακού 
Πανεπιστημίου Αθηνών με τίτλο «Νανοϊατρική»/ 
"Ν3ηοπΐθεΜαηθ" 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,43,45 και 85 

2. την αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων 

3. την αριθμ. 216772/Ζ1 /8-Ί 2-2017 υπουργική από¬ 
φαση (ΦΕΚ 4334/12-12-2017, τ. Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών» 

4. τις παραγράφους 7 και 8 του άρθρου 19 και την 
παρ. 3α του άρθρου 42 του ν. 4521 «Ίδρυση Πανεπιστη¬ 
μίου Δυτικής Αττικής και άλλες διατάξεις» 

5. τις παραγράφους 1 και 5 του άρθρου 101 του 
ν. 4547/2018 (ΦΕΚ Α' 102) 

6. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν 

7. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν 

8. το π.δ. 85/31-5-2013 (ΦΕΚ Α' 124) «Ιδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών» 

9. τις διατάξεις του ν. 3374/2005 και ιδίωςτα άρθρα 14 
και 15 (ΦΕΚ 189, τ. Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει 

10. το απόσπασμα πρακτικού της Συνέλευσης της Ια¬ 
τρικής Σχολής του ΕΚΠΑ (συνεδρίαση 3 Απριλίου 2018) 

11. το απόσπασμα πρακτικού της Συνέλευσης του 
Τμήματος Φαρμακευτικής του ΕΚΠΑ (συνεδρίαση 19 
Απριλίου 2018) 

12. το Ειδικό Πρωτόκολλο Συνεργασίας των συνεργα- 
ζομένων Τμημάτων 

13. το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (συνεδρίαση 7η, 30 Απριλίου 
2018) 

14. το απόσπασμα πρακτικού της Συγκλήτου του ΕΚΠΑ 
(συνεδρίαση 30 Απριλίου 2018) 

15. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την ίδρυση και λειτουργία Διατμηματικού Προγράμμα¬ 


τος Μεταπτυχιακών Σπουδών της Ιατρικής Σχολής και του 
Τμήματος Φαρμακευτικής της Σχολής Επιστημών Υγείας 
του ΕΚΠΑ, μετίτλο"Ν3ηοιτΊθάίαηθ"/«Νανοϊατρική», από 
το ακαδημαϊκό έτος 2018-2019, ως ακολούθως: 

Άρθρο 1 

Γενικές διατάξεις 

Η Ιατρική Σχολή και τοΤμήμα Φαρμακευτικής της Σχο¬ 
λής Επιστημών Υγείας του Εθνικού και Καποδιστριακού 
Πανεπιστημίου Αθηνών θα οργανώσουν και θα λειτουρ¬ 
γήσουν από το ακαδημαϊκό έτος 2018-2019 Διατμημα- 
τικό Πρόγραμμα Μεταπτυχιακών Σπουδών (ΔΠΜΣ) με 
τίτλο «Νανοϊατρική»/"Ν3ποιηθάίαηθ" σύμφωνα με τις 
διατάξεις της απόφασης αυτής και τις διατάξεις του 
ν. 4485/2017. 

Τη γραμματειακή και διοικητική υποστήριξη του Προ¬ 
γράμματος αναλαμβάνει η Ιατρική Σχολή. 

Άρθρο 2 

Αντικείμενο - Σκοπός 

Το Διατμηματικό Πρόγραμμα Μεταπτυχιακών Σπου¬ 
δών (ΔΠΜΣ) στη Νανοϊατρική έχει ως αντικείμενο την 
εκπαίδευση, την προαγωγή της γνώσης και την έρευνα 
στη Νανοϊατρική. 

Σκοπός του ΔΠΜΣ είναι η επιστημονική και τεχνολο¬ 
γική εξειδίκευση πτυχιούχων πανεπιστημιακών σχολών 
στις αρχές και εφαρμογές της Νανοτεχνολογίας και της 
Νανοεπιστήμης στον τομέα των επιστημών υγείας. 

Άρθρο 3 

Μεταπτυχιακοί Τίτλοι 

Το ΔΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Νανοϊατρική» (Μ5ε ίη ΝΒηοιτίθάίαηθ). 

Άρθρο 4 

Φοίτηση στο ΔΠΜΣ 

Για την απόκτηση του ΔΜΣ απαιτούνται συνολικά εξή¬ 
ντα (60) πιστωτικές μονάδες (ΕΘΤ5). 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυχή 
εξέταση μεταπτυχιακών μαθημάτων, ερευνητική απα¬ 
σχόληση και συγγραφή επιστημονικών εργασιών, καθώς 
και σε εκπόνηση μεταπτυχιακής διπλωματικής εργασίας. 

Τα μαθήματα και όλο το πρόγραμμα διεξάγονται στην 
αγγλική γλώσσα. 

Η χρονική διάρκεια για την απονομή του Διπλώματος 
Μεταπτυχιακών Σπουδών (ΔΜΣ) του Προγράμματος 
ορίζεται σε δύο (2) ακαδημαϊκά εξάμηνα. 

Άρθρο 5 

Χρηματοδότηση ΔΠΜΣ 

Το κόστος λειτουργίας του Π.Μ.Σ."Ν3ηοιτΐθάίαηθ"θα 
καλύπτεται (σύμφωνα με τη νομοθεσία) από: 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- πόρους από ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- μέρος των εσόδων των Ειδικών Λογαριασμών Κον- 
δυλίων Έρευνας (ΕΛΚΕ) του ΑΕΙ, 

- κάθε άλλη νόμιμη πηγή, 

- από τα τέλη φοίτησηςτων μεταπτυχιακών φοιτητών 
τα οποία ανέρχονται σε 2.000 ευρώ. 

Η επιβολή τέλους φοίτησης/διδάκτρων κρίνεται ανα¬ 
γκαία γιατί θα καλύπτονται οι λειτουργικές και εκπαιδευ¬ 
τικές ανάγκες, καθώς και έξοδα διαμονής και μετακίνη¬ 
σης των προσκεκλημένων καθηγητών. 

Άρθρο 6 

Χρονική διάρκεια λειτουργίας του ΔΠΜΣ 

Το ΔΠΜΣ θα λειτουργήσει μέχρι το ακαδημαϊκό 
έτος 2027-2028 εφόσον πληροί τα κριτήρια της εσω¬ 
τερικής και εξωτερικής αξιολόγησης, σύμφωνα με την 
παρ. 8 του άρθρου 32 και την παρ. 6 του άρθρου 44 του 
ν. 4485/2017. 

Άρθρο 7 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Ο Πρύτανης 

ΜΕΆΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. 16765 _ (4) 

Καθορισμός γνωστικού αντικειμένου του Γεωργί¬ 
ου Στύλου του Κωνσταντίνου, μέλους Εργαστηρι¬ 
ακού Διδακτικού Προσωπικού (Ε.ΔΙ.Π.) του Παι¬ 
δαγωγικού Τμήματος Δημοτικής Εκπαίδευσης, 
της Σχολής Επιστημών Αγωγής του Πανεπιστη¬ 
μίου Ιωαννίνων. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

Έχοντας υπόψη: 

1 .Τις διατάξεις του π.δ. 746/1970 (ΦΕΚ 267/12.12.1970) 
«Ίδρυση Πανεπιστημίου Ιωαννίνων». 

2. Τις διατάξειςτου π.δ. 105/2013 (ΦΕΚ ΑΊ 37) «Μετονο- 
μασίαΤμήματος και ίδρυση, συγκρότηση, κατάργηση και 
ανασυγκρότηση Σχολών στο Πανεπιστήμιο Ιωαννίνων». 

3. Την 117/14.08.2014 (ΦΕΚ 513/ΥΟΔΔ/25.8.2014) 
απόφαση του Συμβουλίου του Πανεπιστημίου Ιωαννί¬ 
νων, σε συνδυασμό με την αριθμ. Φ. 120.61 /43/134749/ 
Β2/27.8.2014 Διαπιστωτική Πράξη του Υπουργού ΠΑΙΘ 
για το διορισμό Πρύτανη του Πανεπιστημίου Ιωαννίνων. 

4. Τις διατάξεις της παραγράφου 7 του άρθρου 27 του 
ν. 4386/2016 (ΦΕΚ 83/Α711.5.2016). 

5. Την 25447/Ζ2/14-2-2018 (ΦΕΚ 180/Γ722-2-2018) 
Απόφαση του Υπουργού Παιδείας, Έρευνας και Θρη¬ 
σκευμάτων, μετάταξης μόνιμων εκπαιδευτικών της 
Πρωτοβάθμιας και Δευτεροβάθμιας εκπαίδευσης σε 
θέσεις Ειδικού Εκπαιδευτικού Προσωπικού (Ε.Ε.Π.) και 
Εργαστηριακού Διδακτικού Προσωπικού (Ε.ΔΙ.Π.) στα 
Α.Ε.Ι. της χώρας. 

6. Την 11170/28.2.2018 πράξη του Πρύτανη του Πα¬ 


νεπιστημίου Ιωαννίνων, ανάληψης καθηκόντων σε θέση 
Εργαστηριακού Διδακτικού Προσωπικού (Ε.ΔΙ.Π.) του 
Πανεπιστημίου Ιωαννίνων. 

7. Την 11171/28.2.2018 διαπιστωτική πράξη του 
Πρύτανη του Πανεπιστημίου Ιωαννίνων ένταξης σε συ- 
σταθείσα οργανική θέση Εργαστηριακού Διδακτικού 
Προσωπικού (Ε.ΔΙ.Π.) του Παιδαγωγικού Τμήματος Δη¬ 
μοτικής Εκπαίδευσηςτης Σχολής Επιστημών Αγωγής του 
Πανεπιστημίου Ιωαννίνων. 

8. Το 1567/18.6.2018 έγγραφο του Προέδρου του Παι¬ 
δαγωγικού Τμήματος Δημοτικής Εκπαίδευσης της Σχο¬ 
λής Επιστημών Αγωγής του Πανεπιστημίου Ιωαννίνων. 

9. Το απόσπασμα πρακτικών της Συνέλευσης του Παι- 
δαγωγικούΤμήματος Δημοτικής Εκπαίδευσης του Πανε¬ 
πιστημίου Ιωαννίνων (συνεδρία αριθμ. 665/13.6.2018). 

ΙΟ.Την 1317/7.5.2018 αίτηση του ενδιαφερομένου. 

11. Το Διδακτορικό Δίπλωμα του Παιδαγωγικού Τμή¬ 
ματος Δημοτικής Εκπαίδευσης, του Πανεπιστημίου Ιω¬ 
αννίνων του Στύλου. 

12. Το γεγονός ότι από την παρούσα πράξη δεν προκα- 
λείται δαπάνη σε βάρος του κρατικού προϋπολογισμού, 
διαπιστώνουμε: 

Οτι το γνωστικό αντικείμενο του Γεωργίου Στύλου του 
Κωνσταντίνου, μέλους κατηγορίας Εργαστηριακού Διδα¬ 
κτικού Προσωπικού (Ε.ΔΙ.Π.)του ΠαιδαγωγικούΤμήματος 
Δημοτικής Εκπαίδευσης, της Σχολής Επιστημών Αγωγής 
του Πανεπιστήμιου Ιωαννίνων, καθορίζεται ως εξής: «Φυ¬ 
σική και Διδακτική των Φυσικών Επιστημών», του Παιδα¬ 
γωγικού Τμήματος Δημοτικής Εκπαίδευσης, της Σχολής 
Επιστημών Αγωγής του Πανεπιστημίου Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 
ΓΕΩΡΓΙΟΣ ΚΑΨΑΛΗΣ 


Αριθμ. 16766 _ (5) 

Καθορισμός γνωστικού αντικειμένου της Χρυ- 
σούλαςΤαμίσογλου του Θεοδώρου, μέλους Ερ¬ 
γαστηριακού Διδακτικού Προσωπικού (Ε.ΔΙ.Π.) 
του Παιδαγωγικού Τμήματος Δημοτικής Εκπαί¬ 
δευσης, της Σχολής Επιστημών Αγωγής του Πα¬ 
νεπιστημίου Ιωαννίνων. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

Έχοντας υπόψη: 

1 .Τις διατάξεις του π.δ. 746/1970 (ΦΕΚ 267/12.12.1970) 
«Ίδρυση Πανεπιστημίου Ιωαννίνων». 

2. Τις διατάξειςτου π.δ. 105/2013 (ΦΕΚ Α' 137) «Μετονο- 
μασίαΤμήματος και ίδρυση, συγκρότηση, κατάργηση και 
ανασυγκρότηση Σχολών στο Πανεπιστήμιο Ιωαννίνων». 

3. Την 117/14.08.2014 (ΦΕΚ 513/ΥΟΔΔ/25.8.2014) 
απόφαση του Συμβουλίου του Πανεπιστημίου Ιωαννί¬ 
νων, σε συνδυασμό με την αριθμ. Φ. 120.61 /43/134749/ 
Β2/27.8.2014 Διαπιστωτική Πράξη του Υπουργού ΠΑΙΘ 
για το διορισμό Πρύτανη του Πανεπιστημίου Ιωαννίνων. 

4. Τις διατάξεις της παραγράφου 7 του άρθρου 27 του 
ν. 4386/2016 (ΦΕΚ 83/Α711.5.2016). 

5. Την 25447/Ζ2/14-2-2018 (ΦΕΚ 180/Γ722-2-2018) 
απόφαση του Υπουργού Παιδείας, Έρευνας και Θρη¬ 
σκευμάτων, μετάταξης μόνιμων εκπαιδευτικών της 
Πρωτοβάθμιας και Δευτεροβάθμιας εκπαίδευσης σε 
θέσεις Ειδικού Εκπαιδευτικού Προσωπικού (Ε.Ε.Π.) και 
Εργαστηριακού Διδακτικού Προσωπικού (Ε.ΔΙ.Π.) στα 
Α.Ε.Ι. της χώρας. 

6. Την 12344/22.3.2018 πράξη του Πρύτανη του Πα¬ 
νεπιστημίου Ιωαννίνων, ανάληψης καθηκόντων σε θέση 
Εργαστηριακού Διδακτικού Προσωπικού (Ε.ΔΙ.Π.) του 
Πανεπιστημίου Ιωαννίνων. 

7. Την 12346/22.3.2018 διαπιστωτική πράξη του 
Πρύτανη του Πανεπιστημίου Ιωαννίνων ένταξης σε συ- 
σταθείσα οργανική θέση Εργαστηριακού Διδακτικού 
Προσωπικού (Ε.ΔΙ.Π.) του Παιδαγωγικού Τμήματος Δη¬ 
μοτικής Εκπαίδευσης της Σχολής Επιστημών Αγωγής του 
Πανεπιστημίου Ιωαννίνων. 

8. Το 1569/18.6.2018 έγγραφο του Προέδρου του Παι¬ 
δαγωγικού Τμήματος Δημοτικής Εκπαίδευσης της Σχο¬ 
λής Επιστημών Αγωγής του Πανεπιστημίου Ιωαννίνων. 

9. Το απόσπασμα πρακτικών της Συνέλευσης του Παι- 
δαγωγικούΤμήματος Δημοτικής Εκπαίδευσης του Πανε¬ 
πιστημίου Ιωαννίνων (συνεδρία αριθμ. 665/13.6.2018). 

10. Την 1446/25.5.2018 αίτηση της ενδιαφερόμενης. 

11. Το Διδακτορικό Δίπλωμα του υηίνθΓείΐγ οί Ε35ΐ 
Απ9ϋ3, Νοη/νίςή, ΙΙΚτηςΤαμίσογλου. 

12. Το γεγονός ότι από την παρούσα πράξη δεν προκα- 
λείται δαπάνη σε βάρος του κρατικού προϋπολογισμού, 
διαπιστώνουμε: 

Ότι το γνωστικό αντικείμενο της ΧρυσούλαςΤαμίσο- 
γλου του Θεοδώρου, μέλους κατηγορίας Εργαστηριακού 
Διδακτικού Προσωπικού (Ε.ΔΙ.Π.) του Παιδαγωγικού Τμή¬ 
ματος Δημοτικής Εκπαίδευσης, της Σχολής Επιστημών 
Αγωγής του Πανεπιστήμιου Ιωαννίνων, καθορίζεται ως 
εξής: «Διδακτική της Ιστορίας», του Παιδαγωγικού Τμή¬ 
ματος Δημοτικής Εκπαίδευσης, της Σχολής Επιστημών 
Αγωγής του Πανεπιστημίου Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 5 Ιουλίου 2018 
Ο Πρύτανης 
ΓΕΩΡΓΙΟΣ ΚΑΨΑΛΗΣ 


Αριθμ. ΔΦ15/3730 (6) 

Έγκριση ίδρυσης Προγράμματος Μεταπτυχια¬ 
κών Σπουδών με τίτλο: «Λειτουργία μονάδων 
αποθεραπείας και αποκατάστασης» του Τμήμα¬ 
τος Φυσικοθεραπείας της Σχολής Επαγγελμάτων 
Υγείας και Πρόνοιας (ΣΕΥΠ) του ΑλεξάνδρειουΤε- 
χνολογικού Εκπαιδευτικού Ιδρύματος Θεσσαλο¬ 
νίκης (ΑΤΕΙΘ). 

Η ΣΥΓΚΛΗΤΟΣ 

ΤΟΥ ΑΛΕΞΑΝΔΡΕΙΟΥ ΤΕΙ ΘΕΣΣΑΛΟΝΙΚΗΣ 
Έχοντας υπόψη: 

1 .Τις διατάξεις της παρ. 2 του άρθρου 13 του ν. 4485/ 
2017 (Α' 114) «Οργάνωση και λειτουργία της ανώτατης 


εκπαίδευσης, ρυθμίσεις για την έρευνα και άλλες δια¬ 
τάξεις», οι οποίες αναφέρονται στις αρμοδιότητες της 
Συγκλήτου. 

2. Την υπουργική απόφαση με αριθμ. 193992/Ζ1 / 
10-11 -2017 (ΦΕΚ 579/ΥΟΔΔ/14.11.2017) «Διαπιστωτική 
πράξη εκλογής Πρύτανη και τριών Αντιπρυτάνεων του 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης». 

3. Τις διατάξεις του ν. 4485/2017 (ΦΕΚ 114Α') και ιδίως 
τα άρθρα 30 «Γενικές διατάξεις», 31 «Όργανα διοίκησης 
των Π.Μ.Σ.», 32 «Ίδρυση Π.Μ.Σ.», 33 «Διάρκεια φοίτησης 
και πιστωτικές μονάδες», 34 «Επιλογή, δικαιώματα και 
υποχρεώσεις μεταπτυχιακών φοιτητών», 35 «Δωρεάν 
φοίτηση - υποτροφίες», 36 «Διδακτικό προσωπικό», 37 
«Πόροι - χρηματοδότηση ΠΜΣ», καθώς και τις μεταβα¬ 
τικές διατάξεις του άρθρου 85. 

4. Τις διατάξεις του άρθρου 19 παρ. 7 του ν. 4521/2018 
(ΦΕΚ 38Α72-3-2018). 

5. Την αριθ. 216772/Ζ1/8-12-2017 (ΦΕΚ 4334 Β7 
12-12-2017) υπουργική απόφαση «Τρόπος κατάρτισης 
του αναλυτικού προϋπολογισμού λειτουργίας και της 
έκθεσης βιωσιμότητας των Προγραμμάτων Μεταπτυ¬ 
χιακών Σπουδών». 

6. Τις διατάξεις του ν. 3374/2005 (ΦΕΚ 189Α') «Διασφά¬ 
λιση της ποιότητας στην ανώτατη εκπαίδευση. Σύστημα 
μεταφοράς και συσσώρευσης πιστωτικών μονάδων - Πα¬ 
ράρτημα Διπλώματος», όπως τροποποιήθηκε και ισχύει. 

7. Το π.δ. 82/2013 (ΦΕΚ 123 Α703-06-2013) «Συγχώ¬ 
νευση Σχολών-Μετονομασία Τμημάτων-Συγχώνευση 
Τμημάτων-ΚατάργησηΤμημάτων-συγκρότηση Σχολών 
του Αλεξάνδρειου ΤΕΙ Θεσσαλονίκης». 

8. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

9. Το απόσπασμα του αριθμ. 9/9-5-2018 Πρακτικού 
της Συνέλευσης του Τμήματος Φυσικοθεραπείας του 
Αλεξάνδρειου Τ.Ε.Ι. Θεσσαλονίκης. 

10. Το αριθμ. 14/30-5-2018 πρακτικό συνεδρίασης της 
Συγκλήτου του Αλεξάνδρειου ΤΕΙ Θεσσαλονίκης. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2018-2019 τη 
λειτουργία του Προγράμματος Μεταπτυχιακών Σπου¬ 
δών «Λειτουργία Μονάδων Αποθεραπείας και Αποκατά¬ 
στασης» στοΤμήμα Φυσικοθεραπείας της Σχολής Επαγ¬ 
γελμάτων Υγείας και Πρόνοιας (ΣΕΥΠ) του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΤΕΙΘ), ως ακολούθως: 

Άρθρο 1 

Γενικές Διατάξεις 

Το Τμήμα Φυσικοθεραπείας της Σχολής Επαγγελ¬ 
μάτων Υγείας και Πρόνοιας (ΣΕΥΠ) του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΤΕΙΘ) διοργανώνει και λειτουργεί από το ακαδημαϊκό 
έτος 2018-2019 Πρόγραμμα Μεταπτυχιακών Σπουδών 
(ΠΜΣ) με τίτλο «Λειτουργία Μονάδων Αποθεραπείας και 
Αποκατάστασης» σύμφωνα με τις διατάξεις της απόφα¬ 
σης αυτής και τις διατάξεις του ν. 4485/2017 (Α' 114). 

Άρθρο 2 

Μεταπτυχιακοί Τίτλοι 

Το Π.Μ.Σ. απονέμει ένα ενιαίο Δίπλωμα Μεταπτυχια¬ 
κών Σπουδών - ΔΜΣ στη «Λειτουργία Μονάδων Αποθε¬ 
ραπείας και Αποκατάστασης». 

Άρθρο 3 

Γνωστικό αντικείμενο 

Το Πρόγραμμα Μεταπτυχιακών Σπουδών (ΠΜΣ) «Λει¬ 
τουργία Μονάδων Αποθεραπείας και Αποκατάστασης» 
έχει ως αντικείμενο του τη δυνατότητα κάλυψης των 
νέων τάσεων στον τομέα της φυσικοθεραπείας, την εκ¬ 
μάθηση και πρακτική εξάσκηση στην χρήση και εφαρ¬ 
μογή σύγχρονων εργαλείων και μεθόδων αξιολόγησης, 
την αναβάθμιση της ποιότητας της παρεχόμενης εκπαί¬ 
δευσης, τη βελτίωση των ικανοτήτων και δεξιοτήτων 
των Φυσικοθεραπευτών, την εφαρμογή πρόληψης και 
συνεχόμενης λειτουργικής αποκατάστασης, την προώ¬ 
θηση της δημιουργικής-κριτικής σκέψης μέσω έρευνας, 
την εκμάθηση αναζήτησης βασικής και εφαρμοσμένης 
έρευνας, την ερευνητική εξέλιξη και η απασχόληση των 
αποφοίτων, την εκμάθηση και πρακτική εξάσκηση στην 
χρήση και εφαρμογή σύγχρονων εργαλείων και μεθόδων 
αξιολόγησης, την ανάπτυξη ικανότητας στη δημιουργία 
τεκμηριωμένα αποτελεσματικών και ασφαλών Φυσιο¬ 
θεραπευτικών Πρωτοκόλλων, την ορθολογιστική χρήση 
των διεθνών κατευθυντήριων θεραπευτικών οδηγιών, 
την πρόληψη, βελτίωση, λειτουργική αποκατάσταση 
και τη δια βίου θεραπευτική συντήρηση. Επιπλέον, έχει 
ως στόχο την προαγωγή της Υγείας, την επιστημονική 
άνοδο και τη διεθνή βελτίωση της αναγνωρισιμότητας 
της Ελληνικής Φυσικοθεραπείας και των Ελλήνων Φυσι- 
κοθεραπευτών καθώς επίσης και την προσφορά γνώσης 
στην Ελλάδα και την αποφυγή εκροής συναλλάγματος 
στην αλλοδαπή με αρνητικές συνέπειες στην οικονομία 
της Ελληνικής οικογένειας και χώρας γενικότερα. 

Το πρόγραμμα, παρέχοντας μια ευρεία γκάμα ενοτή¬ 
των (ιποάυΙθ5) δίνει τη δυνατότητα στους φοιτητές, να 
δημιουργήσουν το δικό τους πρόγραμμα σπουδών που 
να ταιριάζει στις επαγγελματικές ή προσωπικές τους επι¬ 
διώξεις και συμφέροντα. 

Το πρόγραμμα έχει σχεδιαστεί για να ταιριάζει με τις 
ήδη υπάρχουσες επαγγελματικές φυσικοθεραπευτικές 


υποχρεώσεις. Δίνει τη δυνατότητα προσδιορισμού και 
καθορισμού των σύνθετων προβλημάτων στο πλαίσιο 
της πρακτικής της νοσηλείας και αποκατάστασης καθώς 
και την εφαρμογή των κατάλληλων γνώσεων και δεξιο¬ 
τήτων για την επίλυσή τους. 

Άρθρο 4 

Γλώσσα διεξαγωγής του Προγράμματος 

Η γλώσσα διεξαγωγής του Προγράμματος είναι η ελ¬ 
ληνική. 

Άρθρο 5 

Χρονική διάρκεια φοίτησης 

Η ελάχιστη χρονική διάρκεια για την απονομή του 
Διπλώματος Μεταπτυχιακών Σπουδών ορίζεται σε τρία 
(3) εξάμηνα. 

Άρθρο 6 

Πιστωτικές μονάδες 

Οι πιστωτικές μονάδες του προγράμματος είναι συ¬ 
νολικά 90 Ε0Τ5. 

Άρθρο 7 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2022-2023. 

Άρθρο 8 

Τέλη φοίτησης 

Για το σύνολο του προγράμματος τα τέλη φοίτησης 
ανέρχονται σε 2.000,00 ευρώ. 

Άρθρο 9 

Ειδικές Διατάξεις 

Όσα θέματα δεν ρυθμίζονται με την παρούσα από¬ 
φαση, ρυθμίζονται από τον Κανονισμό Μεταπτυχιακών 
Σπουδών του προγράμματος καθώς και από τα αρμόδια 
όργανα, σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Ιουνίου 2018 

Ο Πρύτανης 

ΠΑΝΑΓΙΩΤΗΣ ΤΖΙΩΝΑΣ 

